Gandia i Fano uneixen sinergies per a projectar la seua imatge a l'exterior
13 setembre 2022

## Gandia i Fano uneixen sinergies per a projectar la seua imatge a l'exterior13 setembre 2022Última actualització: 13 setembre 2022

![](../gestion/img/2dc5a68fca4b05072b0f73ad6bd0e5062f19ed96305c060d5420fef489bf549c.jpg)  
  

El regidor de Turisme de Gandia Vicent Mascarell, acompanyat de tècnics del seu departament, va visitar del 10 al 12 de setembre la ciutat italiana de Fano, agermanada amb Gandia. Un viatge amb un marcat accent promocional de la destinació que també va comptar amb la participació de set agències de viatges de Gandia que van ser convidades per la ciutat transalpina per a conéixer la ciutat i el seu entorn.  
  
Durant el viatge, el regidor delegat de turisme i platges es va reunir amb el regidor de turisme de Fano, Etienn Lucarelli per a començar a traçar unes línies de treball que servisquen per a promocionar tots dos municipis i establir noves sinergies que beneficien ambdues destinacions.  
  
Amb aquesta aliança es pretén que els habitants de totes dues ciutats coneguen les seues ciutats "germanes" i d'aquesta manera s'aferme el turisme italià a la nostra ciutat i viceversa.  
  
A més, tant Mascarell i la tècnica de turisme, Olatz Megía, van participar una presentació de la destinació turística Gandia a més de quinze agències de viatges de la regió de Pésaro i Urbino. Una trobada on els prescriptors de viatges van mostrar molt d'interés a poder conéixer Gandia de primera mà.